

Környezetismeret 5-6.

NT-98655

Tanmenetjavaslat

ESZTERHÁZY KÁROLY EGYETEM – OKTATÁSKUTATÓ ÉS FEJLESZTŐ INTÉZET

# Bevezetés

Ebben a tanmenetjavaslatban egy hozzávetőleges óraszámbeli elosztást közlünk, mely a helyi körülményekhez, a tanulócsoport igényeihez, előismereteihez alakítható, igazítható (például feltehetően más-más jellegű tapasztalatai lesznek egy falusi, mezőgazdasági tevékenységet folytató környezetben élő és egy nagyvárosi környezetben élő tanulónak az élő természetről, termesztett növényekről, és valamelyest a szükséges és hasznosuló tudás hangsúlyai is eltolódhatnak).

Az egyes témák feldolgozásának időzítését, időrendiségét nem kívántuk behatárolni, hiszen jó, ha helyi eseményekhez, helyi tantervhez rugalmasan illeszthető. Kifejezetten fontosnak tartjuk, hogy a lehető legjobb eredmények elérése érdekében a megfelelő keretek (kerettanterv, helyi tanterv), valamint iránymutatók (tantervi irányelvek, tanári kézikönyvek) figyelembevétele mellett meghagyjuk a tanári szabadságot is. Meggyőződésünk, hogy a helyi viszonyok ismerete, a gyermekekkel való személyes kapcsolat és a szakmai tudás, kompetencia és elhivatottság együttesen garantálja a tanítványaink lehetőségeihez, szükségleteihez igazodó, legmegfelelőbb tudás átadását.

Rendhagyó módon, de épp az eddig leírtak alapján döntöttünk úgy, hogy nem választjuk élesen külön a két évfolyamra megfogalmazott tanmenet-javaslatot. Egy lehetséges felosztást közlünk csupán az ismeretanyag koncentrikusan bővülő felosztására. E tekintetben is biztatjuk a kollégákat, hogy az éves tanmenetük kidolgozása során rugalmasan kezeljék, mindenkori tanítványaik képességeit, tudását, érdekeit szem előtt tartva.

Ezzel a dokumentummal egy további vezérfonalat kívánunk nyújtani, melyben főbb célkitűzéseket, feldolgozásra javasolt tartalmakat, néhány feldolgozási, módszertani javaslatot és mindezeknek egy javasolt hozzávetőleges ütemezését fogalmaztuk meg. Természetesen a kerettantervben meghatározott órakeret 10%-ával a pedagógus szabadon rendelkezhet.

Reméljük, hogy valóban hasznos támpontokra lelnek, melyek a tantervi irányelvekkel és a tanári kézikönyvvel együttesen jól hasznosíthatók a hétköznapokban.

Tanmenetjavaslat az 5. osztály számára

| Kerettantervi ajánlott óraszám | A lecke/óra témája vagy funkciója | Nevelési célok, feladatok | Módszertani eszközök |
| --- | --- | --- | --- |
| **20** | **I. fejezet: Élő természet – élőlények és környezetük** |
| **2–4 órában****ősz** | **A természet mint fogalom. Élő-élettelen** | Szókincs- és ismeretbővítés. Az élet tisztelete. | Magyarázat, szemléltetés-megfigyeltetés, tanulmányi séta, manipuláció a képi anyagokkal. |
| **5–7 órában****ősz** | **Az élet formái. Élőhelyek**  | **Érintetlen természet, ember által befolyásolt (saját célra alakított) természet.**Tudjon különbséget tenni, az emberi munkát felismerni, értékelni. Az érintetlen természet szépsége, értéke, megóvása. | Tanulmányi séta, kirándulás során megfigyelések. Különbségtétel, tankönyvi ábrák értelmezése, az ismerős tartalmak kiemelése (3., 6., 7., 10. o.). |
| **1–3 órában****tél (eleje)** | **Évszakok – jellemző időjárás** | Időbeli tájékozódás megerősítése, összekapcsolása a korábbi ismeretekkel (pl. öltözködés, jellemző tevékenységek). | Megfigyelés, beazonosítás képen és piktogramon. „Évszakfa” vagy „év-óra” megfigyelése, értelmezése. |
| **2–4 órában****elosztva a tanévre** | **Évszakok – jellemző tevékenységek** | Ismerkedés a mezőgazdasági munkaformákkal. | Tankert ápolása, egyes munkafolyamatok megtekintése, kipróbálása (évszakhoz kapcsolódó aktuális teendők, elosztva a tanévben).Tk. 12–13. o. képein a tevékenységek megnevezése.  |
| **2–4 órában****tavasz** | **Fás- és lágyszárú növények** | A növény részei.Időérzék fejlesztése: egynyári növény, évelő növény. | Képességhez igazodó szókincsbővítés – magyarázat.Megfigyelés, lényegi tulajdonságok kiemelése-differenciálása, manipulálás (Tk. 14. o., melléklet 1/3P, 1/4P). Tankert. |
| **3–5 órában****tavasz** | **Madarak. Emlősök** | A madarak és az emlősök legjellemzőbb, felismerhető külső tulajdonságai.  | Megfigyelés, saját tapasztalat, korábbi élmények felidézése. Csoportosítás, azonosságok és különbségek megfigyelése.Tk. 16–19. o.Megerősítés-összefoglalás: Tk. 22. o. |
| **7** | **II. fejezet: Élettelen környezet – környezeti ártalmak** |
| **2–4 órában****tél** | **Víz a természetben** | A víz előfordulásának megfigyelése, tudatosítása.A víz hasznossága, nélkülözhetetlensége. | Megfigyelés, tapasztalatszerzés. Tankert.Tk. 23–24., 26–29., 32. o. (kapcsolva a 11. oldalhoz). |
| **3–5 órában****elosztva a tanévre** | **Környezettudatosság** | A víz védelme, megbecsülése.Szelektív hulladékgyűjtés.A tömegközlekedés jelentősége.Szűkebb és tágabb környezetünk iránti felelősség, az egyén lehetőségeinek, fontosságának tudatosítása a közjavak/természet megóvásában. | Tk. 26–27. o. (szennyvízelvezetés megfigyelése).Tk. 36–37. és 39–40. oldal.Szelektív hulladékgyűjtés a gyakorlatban.Tanulmányi séta során megfigyelni, mennyire szennyezett vagy tiszta a környezetünk. |
| **18** | **III. fejezet: Az emberi test – felépítés és működés** |
| **1–3 órában****tél** | **Az emberi test** | Az ember fejlődése. Csecsemőtől az aggkorig (képességhez igazodó szókincsbővítés).Testrészek tudatosítása. Fiú-lány: azonosságok és különbségek. Önazonosság, saját és mások testének, fizikai adottságainak tisztelete, óvása (kapcsolódás az egészséges életmód témáihoz). | Sorba rendezés, azonosságok-különbségek megtalálása, testsémafejlesztés.Tk. 41–42. o. |
| **2–4 órában****tél** | **Szervek, szervrendszerek** | Ismerkedés a legfontosabb szerveinkkel.Sejtsék meg a tanulók, hogy egy bonyolult rendszert alkot a testünk (a készségszintű elsajátítás nem elvárás). | Saját test életfunkcióinak megfigyelése: szívverés, légzés. A bőrünk mint védőréteg.Tk. 44. o., melléklet F14–F15. o. |
| **9–11 órában****tél-tavasz** | **Érzékszervek** | Az érzékszerv fogalma. Az érzékszervek funkciói.Az érzékszervek védelme. | Javasolt egy bevezető óra, amikor egymás mellett tudatosítjuk a különféle ingereket (pl. pop-corn készítése: látom, hallom, tapintom, ízlelem, szagolom).Érzékszervek megfigyelése az állatokon, majd az emberi érzékszervek jellemzőinek megbeszélése. Pedagógus által irányított „kísérletek”. Összehasonlító-csoportosító feladatok. Tk. 45–49., 51–53., 55–57., 59–61., 63–65. o. |
| **2–4 órában****ősz** | **Orvosi segédeszközök** | Funkciójuk. Tisztántartásuk, karbantartásuk. Önállóság forszírozása, szükséges segítség felismerése és kérése.  | Saját tapasztalat megosztása irányított beszélgetésben. Gyakorlati kipróbálás. Személyre szabott gyakorlás.Tk. 66. o. |
| **20** | **IV. fejezet: Egészségmegőrzés – egészséges életmód** |
| **5–7 órában****ősz-tél** | **Az orvosi rendelő** | Ismétlés, ismeretek rendezése, új ismeret megalapozása. Az egészségügyi rendszer megismerése, bizalom felépítése.Egészség, betegség, betegségmegelőzés fogalmának elmélyítése.Ismerkedés a szakrendelőkkel (saját tapasztalat szerint, még nem készségszintű elvárás).A fogápolás lépései, eszközei.A mentőláda/egészségügyi szekrény tartalma. | Orvosi rendelő(k) felkeresése, eszközök megfigyelése (veszélytelenek kipróbálása).Tk. 67–68., 93–94., 97–98., 103., 105. o. felső képsora, 106. o. kihajtható része, 108. o. |
| **4–6 órában****a tanév egészére elosztva** | **A test tisztántartása, testápolás** | A fürdőszoba berendezése, felszerelése. A zuhanyozás lépései. Környezettudatosságra nevelés.Intim testrészek tudatosítása – önállóságra nevelés.A kéz tisztántartása. Körömápolás.Hajápolás. | Valós helyzetben gyakorlás, szerepjáték, tanmesék feldolgozása.Tk. 71., 73–76. o. |
| **4–6 órában****tavasz** | **Egészséges táplálkozás** | A fő étkezések – napirend, időbeli tájékozódás fejlesztése.Tudatos választás képességének fejlesztése.A megfelelő folyadékfogyasztás tudatosítása. | Élelmiszerek válogatása, a legjellemzőbbek differenciálása, lényegi tulajdonságok megismerése.Tk. 77., 80–83., 87. o. |
| **3–5 órában****tél-tavasz** | **Aktív életmód** | Életterünk, környezetünk lehetőségei.Sportolás (kapcsolódás a Tk. 65. oldalához).Természetjárás.Lehetséges veszélyek és megelőzésük (kapcsolódás a védőoltás témához). | Sportesemények, bemutatók felkeresése. A kirándulás, természetjárás megtapasztalása.Magyarázat, eseményképsorok értelmezése.Tk. 88–91., 95. o. |

Tanmenetjavaslat a 6. osztály számára

| Kerettantervi ajánlott óraszám | A lecke/óra témája vagy funkciója | Nevelési célok, feladatok | Módszertani eszközök |
| --- | --- | --- | --- |
| **30** | **I. fejezet: Élő természet – élőlények és környezetük** |
| **3–5 órában** | **Élő-élettelen természet. Élőhelyek** | Szókincs- és ismeretbővítés. | Összehasonlítás, csoportosítás, megfigyelés, megbeszélés. |
| **4–6 órában****ősszel** | **Növényi életterek, állati életterek** | Az állatok védelme, élőhelyek védelme. Vadon élő állatok, háziállatok, haszonállatok.Növénytermesztés, haszonnövény (kapcsolódás az egészséges táplálkozáshoz). | Állatkert, állatmenhely meglátogatása. Tk. 4. o. feldolgozása.Tk. 3., 6., 7., 10. o. képeinek feldolgozása, ismeretek differenciálása, elmélyítése. |
| **3–5 órában****ősz-tél** | **Évszakok, időjárás, szélsőséges időjárás** | Időjárás-jelentés értelmezése (kapcsolódó tartalom: II. fejezet **–** árvíz).Felelősségteljes döntések, veszély felismerése. | Képek, piktogramok, videofelvételek értelmezése, megfeleltetése. Elemi óvintézkedések megismerése. |
| **5–7 órában****a tanévben elosztva** | **Évszakok – jellemző tevékenységek** | Minél differenciáltabb megismerése az egyes mezőgazdasági munkaformák szükségességének, értelmének. Folyamatként látni a növénygondozást. | Tankert ápolása, egyes munkafolyamatok megtekintése, kipróbálása (évszakhoz kapcsolódó aktuális teendők, elosztva a tanévben).Tk. 12**–**13. o. képeinek értelmezése, megbeszélése. Kapcsolása a 7. és 10. o. képeihez. |
| **6–8 órában****tavasz** | **A növények fejlődése.****Fás- és lágyszárú növények.****Bab csíráztatása** | Fás- és lágyszárú növények közötti különbségek. Bokor és fa közötti különbség. A fejlődés megfigyelése, gondoskodó attitűd fejlesztése, felelősségvállalás, feladattudat erősítése. | Megbeszélés, képek alapján ismeretek megerősítése és bővítése.Babcsíráztatás.Tk. 14**–**15. o. Megerősítés és általánosítás az egyéb növényeket ábrázoló képeken.A tapasztaltak rögzítése a tankönyvben/feladatlapon. (Tk. 14-15. o., melléklet 1/5P, 1/6P) |
| **4–6 órában****tavasz** | **Az állatok szaporodása** | A madarak és az emlősök szaporodása közötti különbség. Jellemzők felismerése.  | Fogalommagyarázat, megfigyelés, csoportosítás, eseményképek, képsorok feldolgozása.Tk. 20**–**22. o. |
| **30** | **II. fejezet: Élettelen környezet – környezeti ártalmak** |
| **1–3 órában****ősz** | **Ismétlés** | Víz a természetben.A víz fontosságának tudatosítása, megerősítése (kapcsolódás az egészséges életmód **–**folyadékbevitel témához).A víz védelme, megbecsülése. | Tk. 23**–**24., 26**–**29., 32. oldal áttekintése, minél önállóbb feldolgozása. |
| **3–5 órában****télen** | **A víz halmazállapot-változásai** | Elemi fizikai alapfogalmakkal való ismerkedés: olvadás, fagyás, párolgás, lecsapódás(előkészíti a víz körforgásának megértését). | Megbeszélés, megfigyelés, kísérletezés, manipulálás, feladatlapon rögzítés.Tk. 30. o.  |
| **7–9 órában****a tanévre elosztva** | **Víz a természetben** | Felszíni vizek. A tó és folyó, tó és tenger (óceán) közötti különbségek megismerése.A víz körforgása. Különféle halmazállapotú megjelenések, csapadékformák (kapcsolása az öltözködés, egészségmegőrzés témákhoz). | Tk. 23**–**24., 31**–**33. o. kapcsolása a 30. oldalhoz.A halmazállapot fogalmának bevezetése (következő fejezet előkészítése). Személyes élmények, tapasztalatok felelevenítése.Tanulmányi séta/kirándulás keretében megfigyelni a környék természetes vizeit, ha van, víztisztítót, víztározót. |
| **5–7 órában****tavasszal** | **Árvíz, árvízi védekezés** | Összekapcsolás a természeti és épített környezet fogalmával.Veszély felismerése, kapcsolódás a segélyhívás témájához. | Ismertetőfilmek, tankönyvi képek megbeszélése, feldolgozása. Tk. 34–35. o. |
| **10–12 órában** **a tanévben elosztva** | **Környezettudatosság** | Környezettudatosságra nevelés. A veszélyes hulladék fogalma. Szelektív hulladékgyűjtés jelentősége: újrahasznosítás(kapcsolódás a helyes tisztálkodás témájához). | A víz világnapja márc. 22., a Föld napja ápr. 22. – médiamegjelenés figyelemmel kísérése, esetleg helyi eseményeken részvétel. Szemétszedési akció. Szelektív hulladékgyűjtés bővülő gyakorlása. Manipulálás, rögzítés feladatlapokon.Tk. 34–40. o. |
| **40** | **III. Fejezet: Az emberi test – felépítés és működés** |
| **3–5 órában****tél** | **Ismétlés:****Az emberi test** | Az ember fejlődése. Csecsemőtől az aggkorig (képességhez igazodó szókincsbővítés).Testrészek tudatosítása. Fiú-lány: azonosságok és különbségek. Önazonosság, saját és mások testének, fizikai adottságainak tisztelete, óvása (kapcsolódás az egészséges életmód témáihoz). | Megfigyelések, képsor értelmezése. Sajátélmény feldolgozása (kistestvér, idős szomszéd stb.).Testsémagyakorlatok (tükör előtti feladatok, körberajzolás stb.).Tk. 41–42. o. |
| **7–9 órában****ősz-tél** | **Belső szervek, szervrendszerek** | Az emberi test működésének főbb elemei. A szervezet működésének komplexitása.Fontosabb kifejezések (szókincsbővítés): az étel, a folyadék útja a szervezetben. Betegségtünetek felismerése, fájdalom helyének beazonosítása, differenciálása (kapcsolódás a IV. fejezettel). | Maketteken, torzókon való szemléltetés. Önmegfigyelés, a fizikai szükségletek tudatosítása. Tk. 44. o., melléklet F10–F15. |
| **16–20 órában****a tanévben elosztva** | **Érzékszervek** | Az emberi érzékszervek sajátosságai, felépítése, részei, funkciói.Az érzékszervek védelme.Az érzékszervek sérülése, fogyatékossága. Segítségnyújtás, segítő attitűd fejlesztése. | Részben önállóan, párban vagy kis csoportban végzett kísérletek.Rögzítés feladatlapokon: differenciálás, csoportosítás, kakukktojás stb. A segítségnyújtás gyakorlása (szerepjáték, tanmese, valós helyzet). Tk. 66. o.Összefoglalás: az érzékszervekről tanultak együttes feldolgozása Tk. 45–46. o. |
| **4–6 órában****tavasz** | **A mozgás** | A testérzékelés – mit tud a testem?, hogyan mozgatom?A mozgást irányító szervek, szervrendszerek: csontváz, izomzat, egyensúly.A mozgássérülés. Segítségnyújtás, segítő attitűd fejlesztése. Izzadás – hőleadás.Egyéni adottságok felismerése, önismeret erősítése. | Feladatvégzés csukott szemmel: hol van a lábam, karom, milyen a testtartásom stb. Tk. 64. o.Irányított beszélgetés: Miért, mikor izzadunk? Tk. 65. o.Sportágak, mozgásformák kipróbálása. Tk. 66. o.A segítségnyújtás gyakorlása (szerepjáték, tanmese, valós helyzet). |
| **30** | **IV. fejezet: Egészségmegőrzés – egészséges életmód** |
| **12–15 órában****elosztva a tanévre** | **Egészség-betegség** | Ismétlés.Az aktív életmód tudatosítása.Felkészülés az aktuális szűrővizsgálatokra, védőoltásokra (szókincsbővítés).Betegségek. Szakrendelők. Fogászat, fogápolás.Jellemző tünetek felismerése, jelzése, segítségkérés.Önismeret, önérvényesítés erősítése.Kivizsgálás, röntgen, laborvizsgálat. Kórházi kezelés, otthoni betegápolás.A recept és a gyógyszerek. Felelősség, szabályok betartására nevelés.A mentőláda/egészségügyi szekrény tartalma, gyermek számára tilos és megengedett eszközök. | Magyarázat, korábbi tapasztalatok felidézése, irányított beszélgetés.Szerepjáték.Valós helyszínek felkeresése, eszközök megismerése (gyermekek számára megengedettek használatának gyakorlása, pl. lázmérő, sebtapasz).Tanmesék feldolgozása. Tk. 68–69., 92–94., 96–110. o. |
| **7–9 órában****ősz-tél** | **A test tisztántartása, testápolás** | Ismétlés.Intim higiénia.Viszkető fejbőr.A túlzott napozás veszélyei. | Képsorok értelmezése.Magyarázat.Tk. 70–76., 95. o. |
| **6–8 órában****a tanévre elosztva** | **Egészséges táplálkozás** | A táplálékpiramis, főbb tápanyagok megismerése.Zöldség- és gyümölcsfogyasztás.A tudatos táplálkozás, egészségtudatosság kialakítása, erősítése.A diétázás fogalma (milyen okai lehetnek). | Fogalommagyarázat, összefüggések megmagyarázása.Menü-összeállítás valós és virtuális helyzetben. Szerepjáték.Csoportosító, halmazalkotó feladatok. Manipulálás.Az iskolai étrend tanulmányozása.Tk. 78., 82–87. o. |
| **6–8 órában****tél-tavasz** | **Aktív életmód** | Sportolás, aktív szabadidő választása. Tudatos napirend és hetirend megerősítése, aktív szabadidő tudatosítása. Lehetséges veszélyek és megelőzésük (ismétlés).Segítségkérés, segélyhívás. | Sportesemények, bemutatók felkeresése. A kirándulás, természetjárás megtapasztalása.Magyarázat, eseményképsorok értelmezése.Tk. 88–91., 95., 108–110. o. |